Bătălia de la Artemisium
Bătălia de la Artemisium (sau Artemision) a fost o serie de confruntări navale în timpul celei de-a doua invazii persane în Grecia antică. Bătălia a avut loc în același timp cu mult mai faimoasa confruntare terestră de la Termopile, în august sau septembrie 480 î.Hr., în dreptul coastei Eviei și a fost purtată între o alianță a unor polisuri din Grecia antică (printre care Sparta, Atena, Corint și altele) și Imperiul Persan al lui Xerxes I.